Archivu 31 d'Ochobre de 2009
#000000
ye lo que tien que’l desendolcador principal de Gufw seya asturianu...
#000002
Les principales meyores respeuto la versión anterior son:
#000007
Nuevu tema d’escritoriu (el naranxa da pasu al marrón) ya iconos, con bootscreen nuevu. Mui sobrio y elegante. Resaltar la posibilidá d’usar fondos d’escritoriu que van camudando automáticamente.
#000008
L’asturianu como llingua pa la instalación. Tamién revisáu abondo tol asturianu del sistema, siempre siguiendo la norma de l’Academia 🙂
#000009
Ubuntu One instaláu por defeuto, con 2 GB de baldre pa sincronizar los tos ficheros na ñube.
#000010
Centru de Software d’Ubuntu , la estrella d’esta versión, cola qu’instalar/desinstalar programes más fácil tovía.
#000011
Nueva interface pa remanar el soníu, muncho más cenciella y seleutor pa cada aplicación abierta.
#000012
Cambéu de Pidgin por Empathy, como cliente de mensaxería nel intre. Y les caberes versiones pa programes cómo Gnome 2.28.1, Firefox 3.5.3, Rhythmbox 12.5, y munchos más.
#000013
Grub 2, col que poder tener un arranque gráficu.
Anicia y apaga muncho más rápido.
Posibilidá d’encriptación de los direutorios d’usuariu al completu.
Páxina d’entamu de Firefox n’asturianu.
#000014
Pa baxar el ficheru .iso y quemalu nun CD, puedes facelo dende equí.
#000015
Si quies pedir un CD orixinal de baldre, puedes facelo dende equí.
#000016
Si ya uses Ubuntu, puedes anovar la to versión de baldre, tema que ya tratamos 🙂 Aunque si nun t’atreves, puedes venir el día 21 de payares al taller d’instalación n’Uviéu y anovamóstelu de baldre 🙂
#000017
¡¿Qué faes que nun lu tas baxando ya?! 😉 ¡Esfruta d’ún de los meyores sistemes operativos, de baldre, ensin virus y además n’asturianu! 😀
#000018
Tener un sistema operativu n’asturianu ye gracies al trabayu altruista de too esti equipu de Softastur, si quies formar parte ¡anímate!
#000019
Otros análisis equí, equí, equí y equí. Tamién tienes una perbona guía visual de les novedaes na páxina web oficial.
#000021
Yo mesmu m’atopé qu’anovando nun s’anovó’l Grub al nuevu kernel d’Ubuntu 9.10, apuntando al anterior kernel d’Ubuntu 9.04. L’aida de la comunidá ye la que fae a esti sistema operativu el meyor 😀
#000022
Si vos pasa que tras anovar Ubuntu 9.10 nun anicia, o va perllentu o inestable, casi de xuro que t’apuntando a un kernel que nun-y correspuende. Pa igüalo sigui-y estos pasos:
#000023
Comprobar que ye esti’l fallu:
Pa sabelo, nel arranque aparez el menú de Grub, calca “e” y entrarás na edición del Grub (esta edición perdérase nel siguiente arranque). Ehí tienes qu’apuntar al nuevu kernel, camudando’l númberu de 4 cifres dixebraes por “.” por esti númberu: “2.6.31-14”. Resumiendo ye onde veas esto:
Onde tendrás otru númberu que nun seya 2.6.31-14, y será’l que tengas que camudar por 2.6.31-14 😉
Agora arranque calcando Ctrl+B p’aniciar Ubuntu 9.10, pero apuntando al nuevu Grub.
Si too te furrula, ya sabemos onde ta’l fallu 😀 Y agora hai que facelo persistente, ye dicir, configuralu pa los siguientes arranques.
#000024
Una vegada aniciemos Ubuntu, calcamos Alt+F2, salnos una ventana y escribimos el comandu:
Nos pedirá la clave del nuestru usuariu.
Lluéu vamos al direutoriu /boot/grub y calcamos col botón drechu del mur nel ficheru “grub.cnf”, vamos a la llingüeta Permisos y dicimos que’l propietariu y el grupu puede lleer y escribir n’esti ficheru. Tamién taría bien copialu, pa tener una copia de seguridá d’esti ficheru que ye mui importante.
Agora calcamos 2 vegaes nesi ficheru p’abrilu (nos lo abrirá col Gedit), y camudamos el kernel vieyu (remembra apuntar el númberu pa sabelu agora) pol nuevu (el 2.6.31-14) en toles entraes que veamos. Grabamos y reaniciamos. Ya too debería tar perfeuto 🙂
#000025
Güei apaez Ubuntu 9.10 que tien el nome de Karmic Koala y con ella lleguen toles meyores nes que la comunidá tuvo trabayando nestos últimos meses y ente eses meyores tán les traducciones feches pol coleutivu Softastur.
#000027
Tornar aplicaciones informátiques nun ye fácil, per un llau encariamos un contestu al que la llingua asturiana nun tuvo accesu hasta va poco y hai que probar soluciones terminolóxiques qu’enanchen los significaos de les pallabres emplegaes y, per otru, les traducciones faensen na mayor parte de los casos ensin conocer bien el contestu nel que se van aplicar.
#000028
Si a estes dos dificultaes sumamos que nós equivocámonos como persones que somos (namás ruempen platos los que los frieguen) atopamos que delles veces hai errores nes tornes o ensin haber errores, hai meyores soluciones. Lo que güei vos propongo a los qu’usáis Ubuntu y los demás programes que tornamos pero nun tais en Softastur nos echéis un gabitu p’atopar esos errores y camudalos pa siguir meyorando la calidá de la traducción.
#000029
Pa eso abrimos un foru específicu al que pues acceder dende equí. Eso sí, pa que la información seya útil contestualízala lo másimo posible: la fras que ta mal, el llugar onde apaez (programa, menú, opción, llingüeta, etc.) y la to propuesta y nós interamos arreglala lo primero posible. En casu de que nun fueres a criar un cuenta pa unvianos la información, faelo pola páxina de contautu.
#000030
Nel últimu númberu de la revista d’analís de la actualidá El Jueves, atopámonos con esta alusión a lo asocedíu na guapa aldea de Sietes esti día. Vese que na revista tan mui informaos, ḥuas, ḥuas
#000033
UNA y los portátiles de primaria
#000035
UNA fizo declaraciones sofitando l’usu d’Ubuntu pa los portátiles de primaria, tema ya faláu abondo equí:
#000036
Ta perbien que los partidos políticos lo pidan publicamente 😀
#000037
¡Otru gallifante pa UNA! ¿De xuro que naide más quier ún?
#000038
Guetando la frase del títulu en Google, atopé perinteresantes esperiencies d’usuarios nes sos primeres 24 hores con un sistema operativu al que nun tan avezaos 🙂
#000040
Una hoja de papel (Castellanu).
#000041
Y en 2 díes... ¡nueva versión d’Ubuntu! 😀
#000042
Por si los koalas y la llingua nun basten pa qu’Ubuntu 9.10 seya un Asturalia-Linux, la versión de sirvidor que ta a piques de salir va venir con Eucalyptus.
#000045
Ello ye un desarrollu abiertu de la computación na ñube, pero que al ser modular podrá nel futuru adautase a otres arquitectures (Google, Microsoft...)
#000046
Polo que cuenten nesta páxina, instalar una ñube propia ye más fácil de lo que podría pensase. Pa una organización o empresa que necesite “tar nes ñubes” ye una alternativa afayadiza a los servicios de pagu.
#000047
Y yá que tamos, qué prestoso diba ser si de la universidá d’Asturalia salieren proyeutos como esti, fechu na Universidá de California de Santa Bárbara
#000048
Ya que Microsoft trató de torpedear l’ésitu de la Japan Linux Symposium asoleyando el so Windows 7 esi mesmu día xusto cruzando la cai, decidimos reínos un poco d’ellos. Unviamos a Linus a la so gran caseta promocional. A un de los comerciales solo-y llevó un minutu convencer a Linus, como podéis ver na semeya. Al menos eso ye lo que él camentaba. Obviamente, nun sabía a quién-y taba falando. Al final Linus nun mercó una copia...
#000051
Y ye que los linuxeros esfrutamos de too, incluso del asoleyamientu d’un Window$ 🙂 Seya en Sietes o en Tokio 😛
#000052